Илиана Раева
Илиана Райчева Сиракова, известна като Илиана Раева, е българска художествена гимнастичка.

Тя е председателка на Българската федерация по художествена гимнастика, бивша състезателка и треньорка – на клуб „Левски“ и националния отбор, едно от „златните момичета“ на Нешка Робева. В последните години влиза в политиката.

Биографични данни

Семейство 
Омъжена е за известния футболист Наско Сираков, имат 2 дъщери.

Спортна кариера 

 Европейска шампионка, носителка на 5 златни медала.
 1978 г. – европейско първенство в Мадрид, Испания – 6-о място в многобоя.
 1979 г. – световно първенство в Лондон, Великобритания – 4-то място в многобоя, златен медал на бухалки и сребърен медал на топка.
 1980 г. – европейско първенство в Амстердам, Нидерландия – златен медал в многобоя и златни медали на въже, обръч и бухалки и сребърен медал с лента.
 1981 г. – световно първенство в Мюнхен, Западна Германия – сребърен медал в многобоя, сребърни медали на обръч и лента и бронзов медал на въже.
 1982 г. – европейско първенство в Ставангер, Норвегия – бронзов медал в многобоя, сребърен медал на въже и бронзови медали на обръч, бухалки и лента.

Собственичка е на клуба по художествена гимнастика „Илиана“.

През 2017 година Академията за мода я отличава с приза за най-стилни и успешни българи „БГ модна икона“. През 2023 г. е наградена с орден „Стара планина“ – I ст. за „изключително големите ѝ заслуги в областта на спорта“.

Политическа кариера 
На 22 юни 2013 г. основава партията „Обединена България“ и я оглавява като нейна председателка.

Източници 

Треньори на националния отбор по художествена гимнастика на България
Български функционери по художествена гимнастика
Български художествени гимнастички
Участници в български риалити формати
Български политици след 1989
Родени в София
Левски (София)
Носители на орден „Стара планина“